[image: gerbs_bw-02]
Latvijas Republika
Jelgavas valstspilsētas pašvaldības dome
Lielā iela 11, Jelgava, LV-3001, tālrunis: 63005531, 63005538, e-pasts: pasts@jelgava.lv
	


LĒMUMS
Jelgavā


	28.05.2026.
	Nr.9/4



[bookmark: _GoBack]BIEDRĪBAS “JELGAVAS PAŠVALDĪBAS ENERGOKOPIENA” DIBINĀŠANA

[bookmark: _Hlk72154837]Atklāti balsojot: PAR – 15 (M.Buškevics, M.Daģis, U.Dūmiņš, M.Galkins, I.Konutis, V.Kudrjavceva, G.Kurlovičs, A.Pagors, A.Rāviņš, A.Rublis, R.Šlegelmilhs, M.Štāls, V.Švāns, K.Vaivods, R.Vectirāne), PRET – nav, ATTURAS – nav,
[bookmark: _Hlk150324470]Saskaņā ar  Jelgavas valstspilsētas pašvaldības domes 2023. gada 23. novembra lēmumu Nr.12/7 “Dalība projektā “Jaunuzņēmumi (Start-up) saules energokopienām” un 2023. gada 24. novembrī noslēgto Partnerības līgumu INTERREG Baltijas jūras reģiona programmas  projektam # C052 StartSun, Jelgavas valstspilsētas pašvaldības iestāde “Centrālā pārvalde” kā partneris piedalās projekta “Jaunuzņēmumi (Start-up) saules energokopienām” (StartSun)  (turpmāk – Projekts) īstenošanā. 
Projekta mērķis ir pārvarēt energokopienu darbības uzsākšanas barjeru, izstrādājot  katrai Projektā iesaistītajai valstij pielāgotas energokopienas darbības uzsākšanas  dokumentu paketes (Start-Up Package) un balstoties uz savstarpējo sadarbību un Projekta partneru  pieredzi nodibināt piecas energokopienas - Zviedrijā, divas Latvijā (Jelgavā un Jēkabpilī) un Igaunijā, tādējādi veicinot  energokopienu  darbības uzsākšanu Baltijas jūras reģionā un veicinot valstu pāreju uz atjaunīgo enerģiju.
          Projekta ietvaros uz divu Jelgavas valstspilsētas pašvaldības īpašumā esošu ēku jumtiem – Jelgavas Pārlielupes pamatskolas jumta Loka maģistrālē 29, Jelgavā un uz Jelgavas kultūras nama jumta Krišjāņa Barona ielā 6, Jelgavā, ir uzstādīti saules paneļi un baterijas elektroenerģijas pašpatēriņam.  
Biedrības “Jelgavas pašvaldības energokopiena” darbības mērķis būs elektroenerģijas saražošana un kopīgošana starp objektiem, sniedzot ekonomiskus, sabiedriskus  un ar vides kvalitātes uzlabošanu saistītus labumus tās biedriem.
Ņemot vērā minēto, kā arī saskaņā ar Pašvaldību likuma 10.panta pirmās daļas 9.punktu, 

JELGAVAS VALSTSPILSĒTAS PAŠVALDĪBAS DOME NOLEMJ:
1. Jelgavas valstspilsētas pašvaldībai sadarbībā ar biedrību “Zemgales reģionālā enerģētikas aģentūra” dibināt biedrību “Jelgavas pašvaldības energokopiena”.
2. Pilnvarot Jelgavas valstspilsētas pašvaldības izpilddirektora vietnieku parakstīt ar biedrības “Jelgavas pašvaldības energokopiena” dibināšanu saistītos dokumentus un pārstāvēt Jelgavas valstspilsētas pašvaldības intereses biedrībā “Jelgavas pašvaldības energokopiena”.

